**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.277/6  (prot. Nr.6, 35.§) |  |

Par zemesgabala Mirdzas Ķempes

ielā, pretī nekustamajam īpašumam

Mirdzas Ķempes ielā 16A, daļas

iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, un daļēji atrisinātu daudzdzīvokļu māju iedzīvotāju sadzīves atkritumu novietnes problēmu, kā arī, lai veicinātu iekšpagalmu sakārtošanu mikrorajonos, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.1 apakšpunktu, izskatot SIA "Livonijas nami" 2024. gada 7. maija iesniegumu Nr.24/LiNi "Pa pašvaldībai piekritīgās zemes gabala nomu", Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 13. maija priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Iznomāt SIA "Livonijas nami" (reģistrācijas Nr.42103055861; juridiskā adrese: Zivju iela 11/13-7N, Liepāja), kā dzīvojamās mājas Mirdzas Ķempes ielā 16 un 18 pārvaldniekam (apsaimniekotājam), uz 5 (pieciem) gadiem zemesgabala Liepājā Mirdzas Ķempes ielā (kadastra apzīmējums 1700 044 0216), pretī nekustamajam īpašumam Mirdzas Ķempes ielā 16A, daļu 16 kv.m platībā (pielikumā) teritorijas labiekārtošanai un sadzīves atkritumu novietnes izveidošanai dzīvojamo māju Mirdzas Ķempes ielā 16 un 18 iedzīvotājiem.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Mirdzas Ķempes ielā (kadastra apzīmējums 1700 044 0216), pretī nekustamajam īpašumam Mirdzas Ķempes ielā 16A, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks apņemas viena gada laikā no līguma noslēgšanas dienas iesniegt Liepājas būvvaldē atbilstošu projekta dokumentāciju;

2.7. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – trīs, četru un piecu stāvu daudzdzīvokļu māju apbūve (kods 07 02).

4. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "Livonijas nami" vainas dēļ līgums par lēmuma 1. punktā minētā zemesgabala Mirdzas Ķempes ielā, pretī nekustamajam īpašumam Mirdzas Ķempes ielā 16A, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |